钦定古今图书集成/明伦汇编/氏族典/第088卷 > 卢简方
## 钦定古今图书集成/明伦汇编/氏族典/第088卷 > 卢简方

按《唐书卢简方传》，“简方失其系，世不知所以进。卢钧
镇太原，表为节度府判官。会党项羌叛，钧使简方督
兵乘边，旁河相险，集树堢鄣，自神山至鹿泉县三百
里，扈遏其冲，贼不得骋，候逻便之。累迁江州刺史，徙
大同军防御使。大开屯田，练兵侈斗，沙陀畏附。擢义
昌节度使，入拜太仆卿，领大同节度。久之，徙振武军”，
道病卒。